[{"text_idx": "#000000", "text": "La prezidento de Brazilo, Luiz Ina\u0301cio Lula da Silva, atingas C\u0302inion merkrede, la 12-an de aprilo, por grava s\u0302tata vizito komence de sia tria oficperiodo, akompanata de entreprenantoj, guberniestroj, senatanoj, deputitoj kaj ministroj. Lia tagordo inkluzivas s\u0302tataferajn vizitojn, kunvenoj kun c\u0302inaj au\u0306toritatoj kaj subskribo de interkonsentoj."}, {"text_idx": "#000003", "text": "La brazila ministro pri agrikulturo kaj bestobredado, Carlos Fa\u0301varo, kiu vojag\u0302is al Pekino kaj plenumis parton de la antau\u0306planita tagordo, alportis la rezultojn de lia vizito al prezidento Lula dum kunveno en la 4-a de aprilo. Li deklaris, ke en c\u0302iuj kunvenoj, c\u0302inaj au\u0306toritatoj sin montris tre malfermaj al kunlaboroj kun Brazilo, kaj la vizito de prezidento Lula al C\u0302inio havas potencialon faciligi atingon de novaj interkonsentoj."}, {"text_idx": "#000009", "text": "TAGORDO \u2014 Lau\u0306 la nova tagordo, la vizito de la brazila delegitaro al C\u0302inio komencig\u0302as la 13-an de aprilo, j\u0302au\u0306do, en S\u0302anhajo. Matene, prezidento Lula c\u0302eestos enpostenig\u0302an ceremonion de la brazila eksprezidento Dilma Rousseff kiel prezidento de la Nova Disvolvig\u0302a Banko, kromnomita \"banko de BRICS\". Posttagmeze, li renkontig\u0302os kun entreprenantoj. Vespere li vojag\u0302os al Pekino."}, {"text_idx": "#000012", "text": "La vizito estas parto de strategio pri rekonstruado de internaciaj rilatoj de Brazilo, kiu inkluzivas la jam faritajn vizitojn al Argentino, kie ankau\u0306 okazis kunveno de CELAC (Konsilio de Lat-Amerikaj kaj Karibiaj S\u0302tatoj), Urugvajo kaj Usono, krom kunsidoj kun eu\u0306ropaj gvidantoj vizitintaj Brazilon."}]